Moeõigus
Moeõigus (inglise keeles fashion law) on õigusharu, mis tegeleb kõikide nende õigusprobleemide lahendamisega, mis jäävad disaini loomise ja rõivaeseme kliendini jõudmise vahele. Moeõiguses lahendatakse eelkõige moeettevõtetele ja -disaineritele omaseid seaduslikke probleeme. Moeõiguse probleemid ulatuvad rahvusvahelisest kaubandusõigusest kleidipatentideni. Moeõigust iseloomustab mitme õigusharu omavaheline kokkupuude. Valdkonna osaks on kaks suuremat õigusharu: autoriõigus ja intellektuaalse omandi õigus.